Olympique Lyonnais
Olympique Lyonnais , odatda oddiygina Lyon yoki OL deb ataladi. Lyon Auvergne-Rhône-Alpesda joylashgan fransuz professional futbol jamoasi. Ular 1950-yilda tashkil etilgan va Fransiyaning eng yuqori futbol divizioni, Liga 1da ishtirok etadi . Klub 2002-yilda birinchi Liga 1 chempionligini qoʻlga kiritdi va ketma-ket yettita chempionlik seriyasini qayd etib, milliy rekord oʻrnatdi. Lyon, shuningdek, sakkizta Trophées des Champions, beshta Coupes de France va uchta Ligue 2 chempionligini qoʻlga kiritgan. Jamoa UEFA Chempionlar Ligasida oʻn yetti marta ishtirok etgan va 2009-10-yilgi mavsumda oldingi uchta chorak final oʻyinidan soʻng birinchi marta musobaqaning yarim finaliga chiqa olgan. Ular 2019-20-yilgi mavsumda yana bir bor mazkur bosqichga yetib kelishdi. Olympique Lyonnais oʻz uy uchrashuvlarini Lyon chekkasida joshlashgan Décines-Charpieudagi 59,186 oʻrindiqli muxlislar orasida Groupama stadioni nomi bilan mashxur boʻlgan Parc Olympique Lyonnais stadionida oʻtkazadi. Klubning uy rangi oq, qizil va koʻk. Klubning taxallusi Les Gones boʻlib, Franko-Provansalning Lyon mintaqaviy dialektida „Bolalar“ degan maʼnoni anglatadi. Ular yaqin atrofdagi Saint-Étienne jamoasi bilan uzoq vaqtdan beri raqobatlashishadi, ular Rhône-Alpes Derby musobaqasida ishtirok etishadi. Jean-Michel Aulas 1987-yildan 2022-yil dekabr oyida amerikalik tadbirkor John Textor tomonidan sotib olingunga qadar Lyonga egalik qilgan.